**Inflorescență**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îți mai acord o ultimă speranță

pe eșafodul verii ce-a trecut.

să eclozeze scoici o altă viață

cu trup imaculat de început.

Să contopească nopțile fereastra

cu ziua dilatată nefiresc,

arzând altfel un basm mocnit în vatra

cromaticelor vise care cresc.

Cu trupul germinând a flori și fluturi

într-un exces cuprins de inocență,

ca un Icar ivit din alte mituri

să explorezi căderea spre esență.

Și-n noaptea repetată și târzie,

biet călător al iernilor pustii,

să te înalți în marea poezie

din veri decapitate pentru vii.

adina v.

18.11.2019